26. Hľadať 

Funkcia Hľadať


Umožňuje rýchle nájsť text, špeciálne znaky, formáty a ich kombinácie. Prehľadáva celý dokument alebo vybrané časti. Nájde aj špecifické objekty, ako napr. slovo Ahoj v tučnom, modrom, 20 bodovom písme Arial. Môžete hľadať zlom sekcie, ručné zalomenie strany, značku odseku, obrázky  a ďalšie. 

Word automaticky vyhľadáva aj v hlavičkách a pätách. V skrytom texte vyhľadáva iba vtedy, keď je skrytý text viditeľný na obrazovke, t.j. je zaškrtnuté políčko Zobraziť – Skrytý text v okne Možnosti.

Príkaz Hľadať otvorí kartu Hľadať okna Hľadať a nahradiť. Toto okno môžete pri práci nechať otvorené a prepínať  medzi oknom a dokumentom.

Postup 

1. Zadajte príkaz Hľadať. 

2. Do poľa Hľadať napíšte text a špeciálne znaky, ktoré chcete nájsť.

3. Stlačte tlačidlo Viac možností.

4. V zozname Formát zadajte charakteristiky formátu.

5. V zozname Špeciálne zadajte  špeciálne znaky.

6. V zozname Prehľadávať vyberte oblasť a smer hľadania.

7. Nastavte zaškrtávacie políčka Rozlišovať malé a veľké písmená, Hľadať iba celé slová, Použiť zástupné znaky.

8. Tlačidlom Hľadať ďalej odštartujete hľadanie.

Hľadanie textu


Hľadanie textu kra nájde  slová kra, krava, kravata, krajec. Umiestnenie medzery za kra síce vylúči  nechcené slová, ale zabráni nájdeniu kra na konci vety, alebo pred čiarkou. To je dôvod pre používanie zaškrtávacieho políčka Hľadať iba celé slová. 

Zaškrtávacie políčko Rozlišovať malé a veľké písmená dáva pokyn, aby Word hľadal slová, ktoré si odpovedajú aj veľkými, resp. malými písmenami.

Pre vyhľadanie bit a  byt zadajte b?t a zaškrtnite Použiť zástupné znaky. 

Hľadanie špeciálnych znakov


Otvárací zoznam Špeciálne je prostriedkom pre zadávanie určitých špeciálnych znakov, ako sú značky odseku, tabulátory atď. V poli Hľadať nastavte kurzor tam, kde chcete umiestniť špeciálny znak a v  zozname Špeciálne vyberte požadovaný špeciálny znak, alebo napíšte jeho kód. Kódy špeciálnych znakov sa dozviete cez funkciu ?.

Požiadavky na hľadanie môžu zlučovať požiadavky na hľadanie bežného textu a špeciálnych znakov. Napr. môžete hľadať slovo Ján nasledované dvomi tabulátormi.

Zoznam Špeciálne znaky


Obsahuje  položky: Značka odseku, Značka tabulátora, Značka komentára, Ľubovolný  znak, Ľubovolná číslica, Ľubovolné písmeno, Znak vsuvky, Zlom stĺpca, Dlhá pomlčka, Stredná pomlčka, Značka koncovej poznámky, Značka poznámky pod čiarou, Pole, Grafika, Ručne zalomený riadok, Ručne zalomená strana, Pevná pomlčka, Pevná medzera, Voliteľné delenie, Zlom sekcie, Prázdny priestor.

Znak prázdny priestor


Reprezentuje jednu alebo viac obyčajných alebo pevných medzier. 

Ľubovoľný znak


Napríklad hľadanie ko^?ka  nájde kocka aj kočka.

Ľubovoľná číslica


Napríklad hľadanie 99^# nájde akékoľvek číslo medzi 990 a 999. 

Operátor


Pre vyhľadávanie rôznych kombinácií budeme používať operátory.

Operátor

Hľadá






Príklad

?


Jeden znak.






p?d 
*


Reťazec znakov.





p*d

[znaky]

Akýkoľvek zo znakov v zátvorkách.
 

b[iy]t 
[znak1-znak2]
Akýkoľvek znak v rozsahu.



b[a-o]t

[!znak]

Akýkoľvek znak, okrem znaku v zátvorkách.
b[!i]t

[!znaky]

Akýkoľvek znak, okrem znakov v zátvorkách.
b[!iy]t
[!znak1-znak2]
Akýkoľvek znak, okrem znakov v rozsahu. 

b[!i-y]t
znak {n}

n výskytov znaku.





Ba{3}s      

znak {n,}

Najmenej n výskytov znaku.



Bo{1,}s

znak {n,m}

Najmenej n a najviac m výskytov znaku. 

o{1,2}
znak@

Najmenej jeden výskyt znaku.



Bo@s

<text


Začiatok slova.





<rod


text>


Koniec   slova.





rod>


Vyhľadávanie metaznakov


Ak chcete vyhľadávať metaznaky { ! * ? atď., píšte pred nich spätné lomítko. Napríklad, pre nájdenie hviezdičky, vyhľadávajte \*.


Všimnite si, že symbol * v maske je ekvivalentný špeciálnemu znaku ^* bez masky. 


Môžete používať aj zátvorky na vyjadrenie preferencie.

